Diari Oficial de la Generalitat Valenciana


Sumari del DOGV 2980, del 28-04-1997 (1997/905079)

Resolució de 16 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impact ambiental.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/08/16/(8)/dof/vci/html**

### Dades del document

Número de DOGV
:   2980

Data del DOGV
:   28-04-1997

Secció del DOGV
:   I. DISPOSICIONS GENERALS

Número del document
:   1997/905079


Data del document
:   16-08-1996

Organisme emissor


Tipus de document
:   Resolució

Descriptors 

:   * Agost
    * impacte ambiental
    * vigilància del medi ambient

Resolució de 16 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 342/95-AIA referent a l'obertura d'una explotació d'argiles anomenada "La Via", al terme municipal d'Agost (l'Alacantí), el promotor del qual és Cerámicas Carb   
Vist que, en data 14 de desembre de 1995, el Servei Territorial d'Indústria i Energia d'Alacant va remetre una còpia de la documentació tècnica aportada pel promotor en sol·licitud d'autorització d'explotació minera de la secció A, sense que aquesta haguera sigut sotmesa al tràmit d'informació pública,   
Vist que l'estudi d'impacte ambiental ha sigut sotmès al tràmit d'informació pública per aquesta direcció general, mitjançant un anunci publicat en el Diari Oficial de la Generalitat Valenciana número 2.686, de data 12 de febrer de 1996, sense que s'hi presentaren al·legacions, segons certificats del cap del Servei de Sistemes d'Organització de Gestió de Personal d'aquesta Conselleria, de data 12 d'abril de 1996 i del secretari de l'Ajuntament d'Agost, rebut en data 10 de juny de 1996,   
Vist que, com a conseqüència de les consultes realitzades, es va rebre, en les dates que s'indiquen, les següents respostes:   
· Informe de la Direcció Territorial de Medi Ambient (16 de febrer de 1996), en què s'expressa que no es coneixen en la zona valors mediambientals dignes d'especial protecció, que puguen veure's afectats negativament per la referida explotació. Així mateix comunica que el terreny afectat es troba qualificat com a sòl no urbanitzable comú extractiu per les Normes Subsidiàries de Planejament Municipal.   
· Informe de l'Ajuntament d'Agost (16 de febrer de 1996), en el qual indica que la zona en qüestió està classificada com a sòl no urbanitzable comú d'ús extractiu, per la qual cosa considera correcta la seua ubicació.   
· Dos informes (arqueològic i etnològic) remesos per la Direcció General de Patrimoni Artístic (2 d'abril de 1996), en els quals es posa de manifest la no existència d'elements historicoculturals coneguts en la zona, si bé fan referència que aquesta variable ambiental no ha sigut objecte d'estudi en la documentació tramitada.   
· Informe de l'arquitecte inspector de la Direcció Territorial de Cultura, remés per la Direcció General de Patrimoni Artístic (22 d'abril de 1996) en sentit desfavorable perquè entén que, per la legislació ambiental, és obligatori l'estudi del patrimoni arquitectònic i patrimonial, la qual cosa no ha sigut objecte de l'estudi d'impacte ambiental tramitat.   
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5 de la Llei d'Impacte Ambiental i els concordants del seu reglament,   
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i altres disposicions aplicables,   
   
Atès que l'article cinquè de la Llei 2/89 atribueix la competència a l'òrgan ambiental per a la declaració d'impacte ambiental dels projectes als quals s'aplique aquesta llei,   
Atès que el Reglament Orgànic i Funcional de la Conselleria de Medi Ambient, text refós aprovat per l'Ordre de 23 de juny de 1994, del conseller de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.   
   
Per tot això, fent ús de les facultats que tinc legalment atribuïdes, formule la següent Declaració d'Impacte Ambiental:   
   
Primer   
Estimar acceptable, des del punt de vista ambiental i sense perjudici de la prèvia obtenció de les autoritzacions sectorials que li siguen aplicables, i en particular de la llicència d'activitat municipal, l'explotació de la pedrera "La Via", del terme municipal d'Agost, sempre que es realitze amb el compliment de les propostes recollides en l'estudi d'impacte ambiental tramitat i les condicions següents:   
1. La restauració de l'àrea afectada per l'explotació (prevista mitjançant bancs de 6 m d'alçària màxima i no més de 30ø d'inclinació, separats per bermes de 6 m d'amplària) haurà de ser completada amb l'aportació d'una capa de terra vegetal, almenys de 30 cm de las bermes i 50 cm en la plataforma inferior. Sobre les bermes el promotor haurà de plantar espècies arbustives i arbòries concordants amb la vegetació potencial de la zona, com ara pi (arbòria), i arç, efedra, margalló, farigola, espart... amb una densitat almenys de 1.200 plançons d'arbustives i 625 d'arbòries per hectàrea. S'hauran de preveure els regs i reposicions necessaris per a garantir el seu adequat desenvolupament.   
2. Així mateix, tota la superfície dels talussos i bermes hauran de ser objecte de sembra amb lleguminoses i gramínies (com ara Hiparrenia hirta, Stipa tecnacissima i Lygeum spartum) a fi de millorar l'estabilitat i estructura del sòl alhora que evitar processos d'erosió. S'hauran d'aplicar els regs que calguen fins arribar al desenvolupament inicial i continu de la capa herbàcia.   
   
3. El promotor haurà d'ampliar el pla de restauració i el seu pressupost per a complir les condicions exposades en aquesta declaració, amb caràcter previ a la constitució de les garanties de restauració necessàries tot complint el Decret 2.994/82.   
   
4. Es recorda al promotor la prohibició de realitzar qualsevol tipus d'abocament no autoritzat; especialment d'olis o altres residus generats pel manteniment de la maquinària, que hauran de ser gestionats per un taller o gestor autoritzats, d'acord amb la Llei 20/86, Bàsica de Residus Tòxics i Perillosos.   
5. Davant la possible aparició de restes paleontològiques, arqueològiques o etnològiques durant el desenvolupament de l'activitat, el promotor haurà de comunicar el fet urgentment a la Conselleria de Cultura i a adoptar immediatament les mesures necessàries per a la seua protecció.   
6. El promotor queda obligat a presentar davant el Servei Territorial d'Indústria i Energia, abans del 31 de gener de cada any, un informe anual, per duplicat, en què es recullen el balanç i l'estat actual de l'explotació, respecte als volums extrets i aprofitats i a l'aplicació de les mesures protectores i correctores previstes en el pla de restauració-estudi d'impacte ambiental, com també qualsevol possible incidència sorgida en el seu desenvolupament. El dit servei remetrà una de les còpies a aquesta direcció general.   
   
   
Segon   
Notificar als interessats que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici d'utilitzar els mitjans que en defensa del seu dret estimen pertinents.   
   
Tercer   
Publicar en el Diari Oficial de la Generalitat Valenciana aquesta declaració d'impacte ambiental.   
   
València, 16 d'agost de 1996.- La directora general de Qualitat Ambiental: Gloria Arnandis Boix.


Còpia Permalink ELI